stanford-oval/wikipedia huggingface dataset:
שליאק
מאפיינים > מאפייני שליאק B

שליאק B הוא כוכב הסדרה הראשית כחול מסוג ספקטרלי B0Ve עם מסה של כ-13 מסות שמש שחלק ניכר ממנה הגיע משליאק A. רדיוסו אינו ידוע בוודאות, אך לכוכבים מסוגו יש בדרך כלל רדיוס של 6-8 פעמים רדיוס השמש, שתואם את עוצמת ההארה שלו. טמפרטורת פני השטח שלו היא כ-30,000 קלווין ועוצמת ההארה שלו היא בערך פי 1,700 מהשמש בתחום הנראה אך בשל הטמפרטורה הגבוהה כמעט כל הקרינה הנפלטת ממנו היא בתחום העל-סגול, כך שעוצמת ההארה הכוללת שלו היא בערך פי 25,000 מהשמש.
הגז הנפלט משליאק A אינו מגיע ישירות לשליאק B אלא יוצר דיסקת גז המקיפה אותו וכתוצאה מכך ספקטרום האור של שליאק B כולל פסי פליטה אופייני למימן. הדיסקה גורמת לפיזור והסתרה של חלק מהאור הנפלט משליאק B ולכן סוגו הספקטרלי ורדיוסו אינם ידועים בוודאות. קצב מעבר החומר בין הכוכבים הוא כ-0.00002 מסת שמש בשנה או כמסת שמש ב-50,000 שנים. כתוצאה ממעבר המסה יורדת מהירות ההקפה של שליאק A וזמן ההקפה שלו מתארך ב-19 שניות בכל שנה.
הערות שוליים

↑  ג'ון גודריק, באתר מוזיאון המדע בירושלים
↑  SIMBAD: HD 174664
↑  M. Zhao, D. Gies, J. D. Monnier, N. Thureau, E. Pedretti, F. Baron, A. Merand, T. ten Brummelaar, H. McAlister, S. T. Ridgway, N. Turner, J. Sturmann, L. Sturmann, C. Farrington & P. J. Goldfinger: First Resolved Images of the Eclipsing and Interacting Binary �β Lyrae, 2008, The Astrophysical Journal, Volume 684, Issue 2, pp. L95-L98
אנימציה של כוכב כפול לוקה ומתחתיה עקומת הבהירות המשתנה ברציפות
תותי בר

| --- | --- |

 בימוי:  אינגמר ברגמן 
 הופק בידי:  אלן אקלונד 
 תסריט:  אינגמר ברגמן 
 עריכה:  Oscar Rosander 
 שחקנים ראשיים:  ויקטור שיוסטרום, ביבי אנדרסון, אינגריד טולין, גונר ביורנסטראד
 מוזיקה:  אריק נורדגרן 
 צילום:  גונר פישר 
 מדינה:  שוודיה 
 חברת הפקה:  SF Studios 
 חברה מפיצה:  SF Studios, נטפליקס 
 שיטת הפצה:  וידאו על פי דרישה 
 הקרנת בכורה:  שוודיה 26 בדצמבר 1957 ארצות הברית 22 ביוני 1959
 משך הקרנה:  92 דק' 
 שפת הסרט:  שוודית, לטינית
 סוגה:  סרט פלאשבק, סרט דרמה 
 הכנסות באתר מוג'ו:   wildstrawberries
 פרסים:  פרס דב הזהב  פרס סולקלומפן לסרט הזר הטוב ביותר 
 דף הסרט ב־IMDb
 
תותי בר (בשוודית: Smultronstället) הוא סרט שוודי משנת 1957 שבוים על ידי אינגמר ברגמן, ומתאר את סיפורו של אדם זקן שמגולל בזיכרונו את עברו. הסרט מעלה סוגיות מורכבות בנוגע לחיים ולמוות ועוסק בנושאים מעוררי מחשבה נוספים, כמו יחסים, משפחה, גילוי עצמי ועצם קיום האדם. הסרט נחשב לאחד מסרטיו האישיים, האופטימיים והטובים ביותר.
עלילה

פרופסור איזק בורג, אלמן בן 78, הוא רופא קשיש וממורמר. התמחותו הרפואית והמדעית היא בבקטריולוגיה. לפני שהתמחה הוא עבד כרופא משפחה בשוודיה הכפרית. בורג יוצא לנסיעה ארוכה במכונית מסטוקהולם ללונד כדי לקבל תואר כבוד 50 שנה אחרי שסיים את לימודיו באוניברסיטת לונד. הוא מלווה בכלתו שבהיריון מריאן, שלא מחבבת את חותנה ומתכננת להיפרד מבעלה, אוולד, בנו היחיד של איזק.
במהלך טיולם, איזק נאלץ להתמודד עם סיוטים, חלומות בהקיץ, זקנתו והמוות הממשמש ובא, כדי להעריך מחדש את חייו. הוא פוגש בדרך בסדרה של טרמפיסטים, שכל אחד מהם הופיע בחלומות העבר של בורג. בקבוצת הטרמפיסטים הראשונה שני גברים צעירים ואישה בשם שרה, הנערצת על ידי שני הגברים. שרה מקבילה לאהבת נעוריו של איזק (ומשוחקת על ידי אותה שחקנית). הקבוצה הראשונה נשארת איתו לאורך המסע. לאחר מכן הם אוספים זוג בגיל העמידה שרכבו כמעט התנגש בשלהם. לאחר שבני הזוג לא מפסיקים לריב, מריאן עוצרת את הרכבת ומבקשת מהם לרדת. הם מזכירים לאיזק את נישואיו הלא-מאושרים. הוא נזכר בילדותו על שפת החוף ובשרה אהובתו. הוא מתעמת עם הבדידות שלו ועם היותו אדם מרוחק. הוא מזהה תכונות אלה הן אצל אמו הישישה והן אצל בנו הפיזיקאי, ומתקדם בהדרגה לקראת קבלה של עצמו, עברו, ההווה שלו והמוות הקרב ובא.
לבסוף בורג מגיע ליעדו ואוסף את הפרס, שמסתמן כפולחן ריקני. באותו לילה הוא נפרד מחבריו הצעירים בצורה אוהבת, כשהזקן המריר מפעם לוחש, "זכור אותי". כשהוא הולך למיטתו בבית בנו מתגברת בו תחושה של שלום והוא חולם על פיקניק משפחתי על שפת האגם. סגירה חיובית של חייו הגיעה, ופניו של בורג מקרינות שמחה.
ביקורות ופרסים

הסרט זכה בפרס דוב הזהב עבור הסרט הטוב ביותר בפסטיבל הסרטים הבינלאומי בברלין, בפרס "הסרט הטוב ביותר" ו"השחקן הטוב ביותר" בפסטיבל הקולנוע במאר דל פלאטה ובפרס גלובוס הזהב לסרט הזר הטוב ביותר ב-1960. כמו כן היה מועמד לזכייה בפרס אוסקר לתסריט הטוב ביותר.
הסרט השפיע על סרטו של וודי אלן משנת 1988, אשה אחרת. הדמות הראשית בסרט, מריון פוסט, גם היא נתפסת על ידי חבריה כאישה קרה וחסרת רגשות, שבכורח הנסיבות בוחנת מחדש את חייה. כמו כן בסרטו של אלן כלתה של פוסט מספרת לה שאחיה, פול, שנא אותה, ופוסט מתעמתת עם עברה באמצעות חלומות שחושפים מידע חשוב לצופה, כמו בתותי בר. בסרט אחר שלו, פשעים ועבירות קלות, מתייחס אלן לסצנה מתותי בר שאיזק צופה בבני משפחתו כשהם אוכלים ארוחת ערב.
ב-1963 ציין הבמאי סטנלי קובריק את הסרט כסרט השני האהוב עליו כשהתבקש למנות את עשרת הסרטים האהובים עליו.
לקריאה נוספת

יעקב מלכין, 4 – התסריט כצורה ספרותית חדשה בספרות העולם ו"תותי בר" כיצירה ספרותית, ספרות התסריט: עיונים בצורה ספרותית חדשה, תל אביב: הוצאת הקיבוץ המאוחד, 1985, עמ' 77–99; תסריט – עמ' 283–343
דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "תותי בר", עמ' 112–113
תהליל

תהליל (בערבית: تهليل) הוא מושג בדת האסלאם, אשר מתאר את השימוש במשפט "לַא אִלָהַ אִלַּא אללָּה" (שמשמעותו "אין אלוהּ מלבד אללה") במטרה לזכור את אללה ולהתמקד בו.
מקור המילה הוא בשורש "הלל" (هَلَّلَ), שמשמעותו "להלל".
הערות שוליים

↑  Umar, Mustafa, WELCOME TO ISLAM : A STEP-BY-STEP GUIDE FOR NEW MUSLIMS, Second Edition, United States: CreateSpace Independent Publishing Platform, 2011
| --- | --- |
בקרת זהויות :  LCCN: sh86007312  TDVİA: tehlil 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
רפאל בניטס

רפאל "רפא" בניטס מאודס (בספרדית: Rafael "Rafa" Benítez Maudes, נולד ב-16 באפריל 1960 במדריד שבספרד) הוא כדורגלן עבר ומאמן כדורגל ספרדי.
בניטס הוא המאמן היחיד בהיסטוריה שזכה בליגת האלופות, גביע אופ"א, הסופרקאפ האירופי וגביע העולם למועדונים.
קריירה כשחקן

בניטס שיחק בקבוצות המשניות של ריאל מדריד, דוגמת האוניברסיטה הטכנית של מדריד(אנ'), Real Madrid C (אנ') וריאל מדריד קסטיליה, בהן שיחק בליגה הספרדית השנייה, השלישית והרביעית.
בשנת 1979 זומן בניטס לשחק במשחקי U-19 לנוער בספרד במשחקי הסטודנטים העולמיים במקסיקו סיטי, בניטס כבש שער במשחק הפתיחה מול קובה. במשחק השני נגד קנדה, נפצע בניטס בצורה קשה, פציעה אשר השביתה אותו לתקופה של למעלה משנה והפכה את סיכוייו להפוך לשחקן מוביל לקלושים. בשנת 1981 הצטרף בניטס ל-AD Parla מהליגה הספרדית הרביעית. בשנת 1985 הוא חתם בלינארס בה שימש כשחקן/מאמן. פציעות נוספות גרמו לו להחמיץ כמעט את כל עונת 1985/1986 ובשל כך פרש ממשחק פעיל בגיל 26 בלבד.
קריירה כמאמן

בשנת 1986, בגיל 26, חזר בניטס לריאל מדריד והצטרף לצוות האימון של המועדון. בתחילת עונת 1986/1987 מונה למאמנה של ריאל מדריד קסטיליה. עם קבוצה זו הוא זכה בשלושה תוארי ליגה: ב-1987, 1989 וב-1990. במחצית עונת 1990/1991 הוא ירש את חוסה אנטוניו קמאצ'ו כמאמנה של ריאל מדריד עד גיל 19. עם הקבוצה הוא זכה בגביע ספרד עד גיל 19 ב-1991 וב-1993, כשהוא מנצח את ברצלונה בשני הגמרים. בשנת 1993 השלימה הקבוצה דאבל כאשר זכתה גם בליגה עד גיל 19.
בפתיחת עונת 1995/1996 מונה לראשונה לאמן קבוצת בוגרים כשמונה למאמנה של ריאל ואיאדוליד מלה ליגה, אך פוטר לאחר שניצח שני משחקים ב-23 משחקים בלבד כשקבוצה נמצאת עמוק המקום האחרון.
במהלך עונת 1996/1997 מונה למאמנה של אוססונה מהליגה הספרדית השנייה אך גם משם פוטר לאחר שניצח משחק אחד בתשעה מחזורים. בהמשך 1997 חתם באקסטרמדורה, גם היא מליגת המשנה, והפעם סיים במקום השני בטבלה ועליית ליגה והפעם הוביל אותם לעלייה ללה ליגה וסיים מקום שני בטבלה. אקסטרמדורה שרדה רק עונה אחת בלה ליגה ונשרה שוב לליגת המשנה.
בשנת 2000 מונה למאמנה של טנריפה וגם איתה הצליח לעלות ללה ליגה, בפעם השנייה בקריירה כשסיים במקום השלישי בליגת המשנה.
קריירה כמאמן > ולנסיה

בשנת 2001 מונה בניטס למאמן ולנסיה.
בניטס זכה במהירות לתמיכת האוהדים מכיוון שדגל בטקטיקה התקפית והקבוצה כבשה שערים רבים. בעונת 2003/2004, טקטיקות אלו הובילו את ולנסיה ובניטס לתואר האליפות הראשון שלה בלה ליגה מזה 31 שנה, כשזכתה בהפרש של שש נקודות על פני ברצלונה שסיימה כסגניתה. בניטס גם השתתף לראשונה בקריירה עם הקבוצה בעונת 2002/2003 בליגת האלופות, ולנסיה הודחה בשלב רבע הגמר על ידי אינטר מילאנו.
ב-2004 זכתה ולנסיה תחת הדרכתו של בניטס בגביע אופ"א כשניצחה במשחק הגמר 0–2 את אולימפיק מרסיי. אף על פי שהוביל את הקבוצה להישגים אלו, חילוקי דעות עם הנהלת המועדון הובילו אותו להתפטר ב-1 ביוני 2004.
קריירה כמאמן > ליברפול

ב-16 ביוני 2004 מונה בניטס למאמנה של ליברפול, והיה לספרדי הראשון שמאמן קבוצה בפרמייר ליג.
במהלך עונתו הראשונה, עונת 2004/2005, לא הצליח בניטס להוביל את הקבוצה להצלחה בפרמייר ליג והקבוצה סיימה במקום החמישי. אף על פי כן, הקבוצה הגיעה לגמר הגביע האנגלי אך הקבוצה הפסידה 2–3 לצ'לסי לאחר הארכה.
בליגת האלופות, בעונת 2004/2005 ליברפול החלה בצורה לא מרשימה והייתה רחוקה מספר דקות מהדחה על ידי גראצר א.ק. בשלב הפלייאוף. וגם לאחר מכן, בשלב הבתים, רק שער בדקות האחרונות של סטיבן ג'רארד נגד אולימפיאקוס העניק לקבוצה כרטיס לשלב שמינית הגמר. לאחר שהדיחה את באייר לברקוזן בשמינית הגמר ואת יובנטוס ברבע הגמר, הוגרלה הקבוצה לשחק מול צ'לסי בחצי הגמר אותה ניצחה 0–1 בסיכום שני המשחקים והעפילה לגמר מול מילאן. בגמר שנערך באיסטנבול, נקלעה ליברפול לפיגור 3–0 במחצית, והשוותה את התוצאה ל-3–3 תוך שש דקות בלבד, ובסופו של דבר ניצחה 3–2 בפנדלים בעזרת השוער יז'י דודק באחד הגמרים הגדולים והזכורים ביותר בתולדות המפעל. בתוך כך, הפך בניטס למאמן השלישי בהיסטוריה (אחרי בוב פייזלי וז'וזה מוריניו) שזוכה בגביע אופ"א ובליגת האלופות בעונות רצופות, ומאמן ליברפול השני (אחרי ג'ו פייגן) לזכות אי פעם בליגת האלופות / גביע אופ"א בעונתו הראשונה בתפקיד.
ליברפול סיימה שלישית בליגה בעונת 2005/2006, והפסידה את המקום השני בנקודה אחת. הקבוצה זכתה גם בגביע האנגלי כשהיא מנצחת את מנצ'סטר יונייטד וגם את צ'לסי, בדרך לגמר מול וסטהאם יונייטד אותה ניצחה בבעיטות עונשין.
בינואר 2007 הפסידה ליברפול תחת בניטס פעמיים בארבעה ימים לארסנל בשתי תחרויות הגביע המקומי, כולל תבוסה 6–3 בגביע הליגה שהייתה התבוסה הביתית הגבוהה ביותר של ליברפול מאז 1913.
על אף שמועות רבות בנוגע למתיחות בין הספרדי לבעלי הקבוצה, פתיחת עונת 2008/2009 הייתה מרשימה מאוד והקבוצה סיימה את 2008 במקום הראשון לראשונה מאז 1996. עם זאת, התוצאות הגרועות של ליברפול בשנה החדשה הובילו להתמקדות חדה יותר בבניטס, והקבוצה סיימה את העונה במקום השני בלבד. אף על פי כן, ב-18 במרץ 2009, זמן קצר לאחר שרשם ניצחון 4–0 על ריאל מדריד וניצחון 4–1 על מנצ'סטר יונייטד, חתם בניטס על חוזה חדש לחמש שנים במועדון.
בניטס עזב את המועדון "בהסכמה הדדית" ב-3 ביוני 2010. התקשורת שיערה שזה בגלל שהקבוצה סיימה במקום השביעי בפרמייר ליג, מודחת מליגת האלופות, והשיגה תוצאות גרועות. זמן קצר לאחר עזיבתו את המועדון, תרם בניטס 96,000 ליש"ט לקבוצת תמיכה התומכת במשפחות הרוגי אסון הילסברו.
קריירה כמאמן > אינטר מילאנו

ב-10 ביוני 2010, שבוע בלבד לאחר שעזב את ליברפול, חתם בניטס לשנתיים באינטר מילאנו מהסרייה א'.
ב-21 באוגוסט 2010, זכה בניטס בגביע הראשון שלו כמאמן הקבוצה כשזכה עמה בסופר קאפ האיטלקי, לאחר ניצחון 3–1 על רומא. בדצמבר 2010, אינטר צנחה למקום השישי בליגה כשהיא רחוקה 13 נקודות מהפסגה. למרות הביקורת, בניטס הדריך את אינטר לזכייה בגביע העולם למועדונים בדצמבר 2010. ב-23 בדצמבר, חמישה ימים בלבד לאחר הזכייה בתואר, פוטר בניטס על ידי אינטר מילאנו.
קריירה כמאמן > צ'לסי

ב-21 בנובמבר 2012, מינתה צ'לסי את בניטס כמאמן זמני עד לסיום עונת 2012/2013 לאחר פיטוריו של רוברטו די מטאו.
התוצאות של בניטס כמאמן צ'לסי היו מעורבות, ובשלב מסוים צ'לסי מצאה את עצמה 16 נקודות מהמוליכה מנצ'סטר יונייטד. רק סמוך לסיום העונה הבטיחה צ'לסי את מקומה בארבעת הראשונות והשתתפות בליגת האלופות בעונה שלאחר מכן. בנוסף, הקבוצה הגיעה עד לחצי גמר גביע ה-FA בו הפסידה למנצ'סטר סיטי, והעפילה לגמר הליגה האירופית. בגמר שיחקה צ'לסי נגד בנפיקה ליסבון ב-15 במאי, צ'לסי ניצחה 1–2. תואר זה הפך את בניטס למאמן השני אחרי ג'ובאני טרפטוני שזוכה בגביע אופ"א / ליגה אירופית עם שתי קבוצות שונות, וצ'לסי הפכה למועדון הרביעי הכללי והראשון האנגלי שזכה בכל שלושת הגביעים הגדולים באירופה (כולל גביע מחזיקות). במאי 2013 עזב בניטס את צ'לסי.
קריירה כמאמן > נאפולי

ב-27 במאי 2013 פורסם כי בניטס חתם בנאפולי מהסרייה א' בחוזה לשנתיים.
בעונתו הראשונה בתפקיד, בניטס הצעיד את המועדון לזכייה בקופה איטליה כשהוא מנצח את פיורנטינה 3–1 במשחק הגמר. בניטס הודח עם הקבוצה בשמינית גמר הליגה האירופית על ידי פורטו, ובליגה, סיימה הקבוצה במקום השלישי והעפילה לליגת האלופות לעונת 2014/2015 אך הקבוצה הודחה בשלב הפלייאוף על ידי אתלטיק בילבאו.
בניטס הודיע כי יתפטר מתום עונת 2014/2015. המשחק האחרון שלו היה הפסד 2–4 ללאציו, שתפסה את המקום האחרון בליגת האלופות על חשבון נאפולי.
קריירה כמאמן > ריאל מדריד

ב-3 ביוני 2015 מונה בניטס למאמנה של ריאל מדריד, וחתם על חוזה לשלוש שנים.
ריאל מדריד נותרה ללא הפסד בליגה עד להפסד 3–2 לסביליה במחזור ה-11 על העונה. ב-4 בינואר 2016 הסתיים חוזהו של בניטס בעקבות טענות לאי פופולריות בקרב האוהדים, מורת רוח מהשחקנים וכישלון להשיג תוצאות טובות נגד קבוצות בכירות. כשפוטר, ריאל הייתה שלישית בליגה, ארבע נקודות אחרי המוליכה אתלטיקו מדריד ושתי נקודות אחרי היריבה המושבעת, ברצלונה.
קריירה כמאמן > ניוקאסל יוניטד

חודשיים לאחר שפוטר מריאל מדריד, ב-11 במרץ 2016 מונה למאמנה של ניוקאסל יונייטד. בניטס חתם על חוזה של 3 שנים בקבוצה.
ניוקאסל סיימה את העונה בריצה של שישה משחקים ללא הפסד כולל תוצאות תיקו מול ליברפול ומנצ'סטר סיטי וניצחון 1–5 על טוטנהאם הוטספר במחזור הסיום של העונה, אף על פי כן, הקבוצה ירדה לצ'מפיונשיפ וסנדרלנד, יריבתה המושבעת, נשארה בפרמייר ליג על חשבונה. ב-25 במאי 2016 הודיע בניטס כי יישאר במועדון על אף ירידת הליגה.
במאי 2017 זכתה ניוקאסל באליפות הצ'מפיונשיפ לעונת 2016/2017 וחזרה לפרמייר ליג לאחר עונה אחת בלבד.
אף על פי שהקבוצה סיימה במקום ה-14 בליגה ונשארה עונה נוספת בפרמייר ליג, ב-24 ביוני 2019 הודיעה ניוקאסל כי בניטס יפטור מתפקידו כמאמן עם תום חוזהו, והוא עזב את המועדון ב-30 ביוני.
קריירה כמאמן > דליאן ייפאנג

ב-2 ביולי 2019 בניטס מונה למאמנה של דליאן ייפאנג מליגת העל הסינית. ב-23 בינואר 2021 עזב את המועדון והסביר את עזיבתו מחשש שלו ושל משפחתו מהתפרצות נגיף הקורונה.
קריירה כמאמן > אברטון

ב-30 ביולי 2021 חזר בניטס לפרמייר ליג וחתם על חוזה לשלוש שנים באברטון, והפך למאמן השני שמאמן גם את אברטון וגם את יריבתה העירונית ליברפול. הוא פוטר מתפקידו בינואר 2022 לאחר שהקבוצה רשמה 9 הפסדים ב-13 משחקים.
קריירה כמאמן > סלטה ויגו

ב-23 ביוני 2023 מונה למאמן סלטה ויגו בחוזה לשלוש שנים. ב-12 במרץ 2024 פוטר מתפקידו.
חיים אישיים

אביו של בניטס, פרנסיסקו, עבד כמלונאי. אמו היא רוסאריו מודס. רוסאריו הייתה אוהדת של ריאל מדריד, בעוד שאביו אהד את אתלטיקו מדריד. פרנסיסקו נפטר בדצמבר 2005 בזמן שבניטס שהה ביפן באליפות העולם למועדונים.
רפאל בניטס התחתן עם מריה מונטסראט בשנת 1998. יש להם שתי בנות, קלאודיה, שנולדה במדריד בשנת 1999, ואגאטה שנולדה בוולנסיה בשנת 2002. בניטס דובר ספרדית, אנגלית, צרפתית ואיטלקית.
תארים > קבוצתיים

אליפות ספרד: 2001/2002, 2003/2004
גביע אופ"א: 2003/2004
ליגת האלופות: 2004/2005
הסופר קאפ האירופי: 2005
גביע ה-FA: ‏2005/2006
מגן הקהילה: 2006
הסופר קאפ האיטלקי: 2010
גביע העולם למועדונים: 2010
הליגה האירופית: 2012/2013
הגביע האיטלקי: 2013/2014
הסופר קאפ האיטלקי: 2014
תארים > קבוצתיים > ניוקאסל יונייטד

אליפות הצ'מפיונשיפ: 2016/2017
תארים > אישיים

פרס דון בלון למאמן העונה בליגה הספרדית בעונת 2001/2002
מאמן החודש בפרמייר ליג (7): נובמבר 2005, דצמבר 2005, ינואר 2007, אוקטובר 2008, מרץ 2009, אפריל 2013, נובמבר 2018
מאמן החודש בצ'מפיונשיפ: אוקטובר 2016
מאמן השנה של אופ"א: 2003/2004, 2004/2005
הערות שוליים

↑  Rafael Benítez, IMDb
↑  Todo empezó con el sofá y la lámpara. lasprovincias.es, www.lasprovincias.es
↑  "Benitez quits Valencia" (באנגלית בריטית). 2004-06-01. נבדק ב-2020-10-03.
↑  "Liverpool appoint Benitez" (באנגלית בריטית). 2004-06-16. נבדק ב-2020-10-03.
↑  Martin Lipton, BENITEZ UNCOVERED: INSIDE THE DRESSING ROOM ON THAT AMAZING NIGHT IN ISTANBUL, mirror, ‏9 בנובמבר 2005
↑  LFC v Milan 2005: A text commentary, Liverpool FC
↑  Brian Reade, Never Walk Alone? Liverpool chiefs are pulling in different directions, mirror, ‏31 בינואר 2009
↑  "Benitez signs long-term Reds deal" (באנגלית בריטית). 2009-03-18. נבדק ב-2020-10-03.
↑  Ashdown, John (2010-06-03). "Rafael Benítez leaves Liverpool". The Guardian (באנגלית בריטית). ISSN 0261-3077. נבדק ב-2020-10-03.
↑  "Benitez's Hillsborough donation" (באנגלית בריטית). 2010-06-10. נבדק ב-2020-10-03.
↑  Rafael Benitez, welcome to Inter!, Inter Official Site
↑  "Inter Milan sack manager Benitez" (באנגלית בריטית). 2010-12-23. נבדק ב-2020-10-03.
↑  "Benitez confident of fan support". BBC Sport (באנגלית בריטית). נבדק ב-2020-10-03.
↑  "Benitez appointed Napoli manager". BBC Sport (באנגלית בריטית). נבדק ב-2020-10-03.
↑  FourFourTwo Staff 31 May 2015, Serie A Review: Napoli miss Champions League in Benitez send-off, fourfourtwo.com (באנגלית)
↑  Rafa Benitez says he has 'returned home' after being named Real Madrid coach, Sky Sports
↑  Lowe, Sid (2016-01-04). "Rafael Benítez sacked by Real Madrid with Zinedine Zidane taking over". The Guardian (באנגלית בריטית). ISSN 0261-3077. נבדק ב-2020-10-03.
↑  "Benitez replaces McClaren at Newcastle". BBC Sport (באנגלית בריטית). נבדק ב-2020-10-03.
↑  "Benitez stays as Newcastle manager". BBC Sport (באנגלית בריטית). נבדק ב-2020-10-03.
↑    Luke Edwards, ‏Newcastle crowned Championship winners after late Jack Grealish Aston Villa equaliser halts Brighton, The Telegraph, 7 May 2017
↑  "Benitez to leave Newcastle manager role". BBC Sport (באנגלית בריטית). נבדק ב-2020-10-03.
1 2  "Benitez named Dalian Yifang manager". BBC Sport (באנגלית בריטית). נבדק ב-2020-10-04.
↑  Rafa Benitez: Ex Newcastle and Liverpool manager leaves job at Chinese Super League side Dalian Professional, Sky Sports (באנגלית)
↑  ‏רשמי: רפא בניטס מונה למאמן אברטון, באתר ספורט1, 30 ביוני 2021
↑  Benitez Appointed Everton Manager, www.evertonfc.com (באנגלית)
↑  מאוריציו סארי התפטר מאימון לאציו, רפא בניטס פוטר מסלטה ויגו, באתר וואלה, 12 במרץ 2024
↑  La Región, Montserrat Seara: "En nuestra primera cita Rafa me explicó el 4-4-2", La Región, ‏25 ביולי 2015 (בספרדית)
↑  Lee Ryder, Rafa Benitez learned English listening to The Beatles and reveals man who inspired him to be manager, ChronicleLive, ‏27 בספטמבר 2018
| --- | --- |
בקרת זהויות :  LCCN: nb2006006132  VIAF: 75837418   WorldCat (עם VIAF): 75837418
ת'ונר

| --- | --- |


צילום של התוכנה בעברית בגרסה 1.6.15 בזובונטו 18.04.4
 מפתח:  Benedikt Meurer, Xfce ומפתחים נוספים
 מחזור חיים:  אמצע 2004 – הווה
 גרסה אחרונה:  4.18.8 (24 באוקטובר 2023) 
 מערכת הפעלה:  מערכת הפעלה דמוית יוניקס 
 נכתבה בשפות:  C (GTK+)‎
 סוג רישיון:  GPL-2.0+ 
 קוד מקור:  https://gitlab.xfce.org/xfce/thunar 
 אתר רשמי
 
ת'ונר (באנגלית: Thunar) היא תוכנת מנהל הקבצים המגיע כברירת מחדל עם סביבת שולחן העבודה Xfce.
פיתוח

פיתוח התוכנה החל בשנת 2004 על ידי בנדיקט מאורר (Benedikt Meurer) היא נקראה בתחילה "Filer", אך בשל דמיון השם לזה של תוכנה אחרת השם שונה לשם הנוכחי, המבוסס על ההגייה הסקסונית לשמו של האליל הגרמאני ת'ור. בשנת 2007 אומצה התוכנה על ידי Xfce כמנהל הקבצים ברירת המחדל במקום התוכנה Xffm והפכה להיות חלק מסביבת שולחן עבודה זו החל מגרסה 4.4 של Xfce.
עד גרסה 1.8.0, אשר שוחררה ב-6 בינואר 2018 היא התבססה על GTK+ 2, אך החל מגרסה זו היא הוסבה במלואה ל-GTK+ 3.
התוכנה תורגמה לשפות רבות, ביניהן גם עברית.
ראו גם

נאוטילוס (מנהל קבצים)
PCManFM
דולפין
הערות שוליים

↑  על התוכנה, מתוך אתר ההפצה דביאן
↑  על תחילת פיתוח התוכנה, מתוך אתר המפתח הראשון שלה
↑  Xfce 4.4 tour, מתוך אתר Xfce
↑  הודעה על שחרור גרסת 1.8.0
↑  הודעה על שחרור גרסת 1.8.0
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
ת'ולות'

תפילת מוסלמית פשוטה בכתב ת'ולות', ובו כתוב בערבית: "הדבקות באללה מביאה להכרת נחמתו"
קליגרלפיה על גבי מבנה שנכתבה על ידי עבד אלחק, 1609, טאג' מהאל
דגל ערב הסעודית בכתב ת'ולות'
דגל סומלילנד בכתב ת'ולות'
כתב אל-ת'ולות' (בערבית: ثُلُث; בטורקית: Sülüs; בפרסית: ثلث (Sols); בתרגום חופשי: שליש) הוא אחד הכתבים של הקליגרפיה האסלאמית, שהומצא על ידי אבן מוקלה שיראזי (אנ'). הצורות הזוויתיות הישרות של הכתב הכופי הוחלפו באותיות נוטות ומשופעות. בכתב הת'ולות', שליש מכל אות משופע, ויש מי שגורס שמכאן מגיע שם הכתב. תיאוריה אלטרנטיבית למשמעות הכתב מתייחסת לעובדה שהרוחב הקטן ביותר של כל אות הוא שליש מחלקה הרחב ביותר. מדובר בכתב אלגנטי ורהוט, שנעשה בו שימוש בעיטורי הקירות של המסגדים בימי הביניים. סגנונות קליגרפיים שונים התפתחו מהת'ולו'ת על ידי שינויים קטנים בצורת האותיות.
היסטוריה

התרומה הגדולה ביותר להתפתחות כתב הת'ולות' התרחש באימפריה העות'מאנית בשלושה שלבים עוקבים שההיסטוריונים של האומנות העות'מאנית מכנים בשם "המהפכות הקליגרפיות":
המהפכה הקליגרפית הראשונה התרחשה במאה ה-15, ותחילתה בשיח' חמדאללה (אנ'), קליגרף רב-אומן. המהפכה הקליגרפית השנייה קרתה במאה ה-17, ומקורה בעבודתו של הקליגרף העות'מאני חאפט' עת'מאן (אנ')
לבסוף, בסוף המאה ה-19, הקליגרף מהמט שוואקי אפנדי (אנ') העניק לכתב את צורתו הייחודית הנפוצה כיום.
שימוש

השימוש בכתב הת'ולות' נעשה עבור כותרות של סורות ופרקי קוראן. חלק מהעותקים הקדומים ביותר של הקוראן נכתבו בכתב זה. עותקים מאוחרים יותר נכתבו בשילוב של כתב ת'ולות' וכתב הנסח'י או מחקק (אנ'). החל מהמאה ה-15, נעשה שימוש בכתב הנסח'י באופן בלעדי.
בדגל ערב הסעודית נעשה שימוש בכתב ת'ולות' לכתיבת השהאדה.
הערות שוליים

↑  Pritchett, Frances. "hamdullah1500s". www.columbia.edu. Retrieved 17 April 2018
↑  Ali, Wijdan. "From the Literal to the Spiritual: The Development of Prophet Muhammad's Portrayal from 13th Century Ilkhanid Miniatures to 17th Century Ottoman Art Archived 2004-12-03 at the Wayback Machine". In Proceedings of the 11th International Congress of Turkish Art, eds. M. Kiel, N. Landman, and H. Theunissen. No. 7, 1–24. Utrecht, The Netherlands, August 23–28, 1999, p. 7
↑  "Mehmed Şevki Efendi". wordpress.com. 1 October 2006. Retrieved 17 April 2018
שמו של מוחמד לצד תוארו בכתב ת'ולות'
תורת הרקורסיה

תורת הרקורסיה היא תחום במתמטיקה העוסק ברמת החישוביות והאי-פתירות של פונקציות מהטבעיים לעצמם, כמייצגים של מאגרי מידע אינסופיים. תחום זה קשור בקשר הדוק לתורת הקבוצות וללוגיקה מתמטית. במרכז תורת הרקורסיה נמצא מושג דרגות טיורינג.
מכונות טיורינג ופונקציות רקורסיביות

בבסיס תורת הרקורסיה נמצא מושג הפונקציה הרקורסיבית - פונקציה מהטבעיים אל עצמם (פונקציה אריתמטית) שניתן לחשב באמצעות מכונות טיורינג. מכונת טיורינג בנויה מרצף של הוראות, כאשר יש רק מספר סופי של הוראות שונות (מספר זה תלוי באופן ההגדרה), ולכן עוצמת קבוצת מכונות טיורינג היא  \aleph _{0}. יתר על כן, ניתן לבנות מכונת טיורינג שתקבל כקלט מספר טבעי e ותחזיר כפלט רצף של הוראות עבור מכונת טיורינג.
 את המכונה שמתקבלת מהקלט e נסמן ב-  \ M_{e} והמספר e נקרא האינדקס של המכונה.
קיימות אינסוף שיטות שונות למנות באמצעות מכונה את כל המכונות. למעשה אי אפשר להצביע על מכונה ולומר שהיא  M_{0}, כי בכל שיטת מנייה תתקבל מכונה שונה.
מספור המכונות יוצר מספור לפונקציות הרקורסיביות - את הפונקציה  \varphi _{e} מחשבים באמצעות המכונה  \ M_{e} כך ש- \varphi _{e}(n) הוא הפלט של  \ M_{e} בהינתן הקלט n. זוהי פונקציה חלקית, כלומר - יכולים להיות ערכים שעליהם הפונקציה כלל לא מוגדרת (כי המכונה לא עוצרת), ואפילו קיימות פונקציות ריקות שהמכונות שלהן לא עוצרות על שום קלט. המספור אינו חד-חד ערכי - קיימות פונקציות רקורסיביות שאינדקס שמתאים להן שונה אף שהן מחזירות ערכים זהים על כל פלט.
מכונות טיורינג ופונקציות רקורסיביות > פונקציה רקורסיבית עם אורקל

ניתן להרחיב את מושג הרקורסיביות כך שיכלול את האפשרות לחשב מידע מתוך מידע נתון, ולא רק חישוב מאפס. לצורת החישוב הזו קוראים פונקציה רקוסיבית עם אורקל. לפונקציות אלו יש מקור מידע חיצוני בצורת פונקציה מהטבעיים לעצמם, כך שבכל שלב המכונה יכולה לשלוח "שאלה" לפונקציה- מספר טבעי, והפונקציה מחזירה את התשובה (שהיא גם כן מספר טבעי). למקור המידע החיצוני, הפונקציה, קוראים אורקל, ובמקרים רבים התשובה שתתקבל, ואפילו עצם עצירת הפונקציה על קלט מסוים תלויה באורקל- עבור אורקלים מסוימים הפונקציה תחזיר תוצאה אחת ועבור אחרים היא תחזיר תוצאה אחרת.
כמו שניתן למספר את הפונקציות הרקורסיביות, כך בהינתן אורקל g, ניתן למספר את כל הפונקציות הרקורסיביות עם אותו אורקל ולכן ניתן לסמן את הפונקציה הרקורסיבית עם אורקל g ה-e ב- \varphi _{e}^{g}. אם  \ f=\varphi _{e}^{g} נאמר ש f ניתנת לחישוב מ-g. כל פונקציה רקורסיבית רגילה היא פונקציה רקורסיבית עם האורקל g=0.
דרגות טיורינג

באמצעות המושג של פונקציה רקורסיבית עם אורקל נוצר יחס סדר בין מאגרי המידע השונים (שמיוצגים על ידי פונקציות שלמות מהטבעיים לעצמם). את היחס הזה מסמנים ב-  \leq _{T} (קרי: ניתן לחישוב מ-) והוא מוגדר:  \ f\leq _{T}g אם קיים אינדקס e כך ש-  \ f=\varphi _{e}^{g}. זהו יחס רפלקסיבי היות שניתן לבנות מכונה שבהינתן קלט כלשהו היא תעביר אותו אל האורקל ואת התשובה תדפיס כפלט - כלומר כל פונקציה ניתנת לחישוב מעצמה. בנוסף זהו יחס טרנזיטיבי כי אם f ניתנת לחישוב מ-g ו-g ניתנת לחישוב מ-h, כלומר  \ f=\varphi _{e}^{g}, \ g=\varphi _{i}^{h}, אז ניתן לכתוב את רצף ההוראות של המכונה ה-i בתוך המכונה ה-e כל פעם שכתוב "שאל את האורקל", וכך לקבל מכונה שמחשבת את f מ-h. יחס זה אינו אנטיסימטרי לדוגמה תמיד  \ f\leq _{T}2f,2f\leq _{T}f אף על פי שf ו- 2f שונים.
כדי להתגבר על הבעיה הזו מגדירים יחס שקילות שמבטא את הרעיון שבשני מאגרים יש, בסופו של דבר, את אותו מידע. זהו היחס  \equiv _{T} שמוגדר-  \ f\equiv _{T}g אם מתקיים  \ f\leq _{T}g וגם  \ g\leq _{T}f. מחלקות השקילות נקראות דרגות טיורינג וקבוצת כל דרגות טיורינג מסומנת ב-D. על דרגות טיורינג יחס הניתנות לחישוב (שמוגדר על ידי נציגים) הוא יחס סדר חלקי.